ครม.เคาะเพิ่ม 4 วันหยุดราชการปี 65 หวังกระตุ้นท่องเที่ยวรับเปิดเมือง
ครม.เพิ่มวันหยุดราชการเป็นกรณีพิเศษ 4 วันในปี 65 เพื่อให้มีวันหยุดยาวและกระตุ้นการเดินทางเพื่อสนับสนุนการเปิดประเทศรับนักท่องเที่ยว
ครม.เพิ่มวันหยุดราชการเป็นกรณีพิเศษ 4 วันในปี 65 เพื่อให้มีวันหยุดยาวและกระตุ้นการเดินทางเพื่อสนับสนุนการเปิดประเทศรับนักท่องเที่ยว
4 พ.ย. 2564

ผู้สื่อข่าวรายงานว่า (4 พฤศจิกายน 2564) นางสาวไตรศุลี ไตรสรณกุล รองโฆษกประจำสำนักนายกรัฐมนตรี เผยว่าที่ประชุมคณะรัฐมนตรี (ครม.) ลงมติเห็นชอบเพิ่มวันหยุดราชการในปี 2565 เป็นกรณีพิเศษจากปกติ 19 วัน อีกจำนวน 4 วันเพื่อให้มีวันหยุดยาวต่อเนื่อง และกระตุ้นการเดินทางเพื่อสนับสนุนการเปิดประเทศรับนักท่องเที่ยว ซึ่งได้แก่ วันศุกร์ที่ 15 ก.ค. , วันศุกร์ที่ 29 ก.ค. , วันศุกร์ที่ 14 ต.ค. และ วันศุกร์ที่ 31 ธ.ค.
นอกจากนี้ยังได้กำหนดวันหยุดราชการประจำภาคตะวันออกใน 8 จังหวัด คือ ฉะเชิงเทรา ชลบุรี ระยอง จันทบุรี ตราด นครนายก ปาจีนบุรี สระแก้ว เป็นวันที่ 28 ธ.ค. 64 เนื่องในวันพระเจ้าตากสินมหาราช
 
 